**MĂSURA DE PROTECȚIE SPECIALĂ - PLASAMENTUL FAMILIAL**

În conformitate cu prevederileLegii nr. 272 din 21 iunie 2004(\*\*republicată\*\*) privind protecţia şi promovarea drepturilor copilului\*) **protecția specială** a copilului reprezintă ansamblul măsurilor, prestațiilor și serviciilor destinate îngrijirii și dezvoltării copilului lipsit, temporar sau definitiv, de ocrotirea părinților săi sau a celui care, în vederea protejării intereselor sale, nu poate fi lăsat în grija acestora.

 Plasamentul copilului constituie o măsură de protecţie specială, având caracter temporar, care poate fi dispusă, în condiţiile legii, după caz, la:

 a) o persoană sau familie;

 b) un asistent maternal;

 c) un serviciu de tip rezidenţial.

De măsura de protecție specială - plasament la o persoană sau familie beneficiază :

 - copilul ai cărui părinți au certificat de încadrare în grad de handicap;

 - copilul a cărui mamă este minoră;

 - copilul a cărui părinți sunt condamnați printr-o hotărâre judecătorească.

 Persoana sau familia care dorește/solicită să primească un copil în plasament trebuie să aibă domiciliul în România şi să adreseze o cerere Direcţiei Generale de Asistenţă Socială şi Protecţia Copilului (DGASPC) Alba prin care solicită să fie evaluată cu privire la garanţiile morale şi condiţiile materiale.

 Persoanei/familiei care dorește să ia copilul în plasament i se vor comunica actele necesare instituirii măsurii de plasament familial, după cum urmează:

 **Pentru familia extinsă/substitut:**

* copii de pe actele de stare civilă:
	+ *copie buletin sau carte de identitate;*
	+ *copie certificat de căsătorie;*
	+ *copie sentință de divorț (dacă e cazul);*
	+ *copie certificat de încadrare în grad de handicap (dacă e cazul);*
* cerere care va cuprinde, în mod obligatoriu, motivele pentru care se dorește să se ocupe de creșterea și îngrijirea copilului separat temporar de familia sa;
* o scurtă prezentare a persoanelor cu care locuiește, în care să se menționeze numele, prenumele și data nașterii acestora, precum și, după caz, gradul de rudenie cu solicitantul;
* adeverință eliberată de medicul de familie care să prezinte o evaluare completă a stării de sănătate a solicitantului și a persoanelor care locuiesc la domiciliul solicitantului;
* aviz psihologic;
* certificat de cazier judiciar al solicitantului și a persoanelor cu care acesta locuiește;
* copie de pe titlul de proprietate, contractul de închiriere sau orice alt document care atestă dreptul de proprietate ori, după caz, de folosință;
* recomandări ale vecinilor (*3 declarații din care să reiasă modul în care viitoarea familie/persoană de plasament se ocupă de creșterea și îngrijirea copilului pentru care este solicitată măsura de protecție specială – plasamentul);*
* declarație pe proprie răspundere că nu se află în una dintre situațiile prevăzute de art. 2 alin (4) din Ordinul nr. 1733 din 19 august 2015 privind aprobarea Procedurii de stabilire și plată a alocației lunare de plasament care arată că:

 ”*Nu poate primi copii în plasament persoana sau familia în care un membru se află în una dintre următoarele situaţii:*

* *suferă de boli cronice, certificate de medicul de familie, care ar putea pune în pericol starea de sănătate a copilului*;
* *a consimţit la adopţia propriului copil;*
* suferă de boli psihice, este dependentă de alcool, droguri sau alte substanţe psihotrope;
* este decăzută din drepturile părinteşti prin hotărâre judecătorească rămasă definitivă sau i-au fost interzise drepturile părinteşti ca pedeapsă complementară;
* a suferit o condamnare prin hotărâre judecătorească rămasă definitivă, pentru săvârşirea cu intenţie a unor infracţiuni contra persoanei, infracţiuni care aduc atingere unor relaţii privind convieţuirea socială sau cele care aduc atingere înfăptuirii justiţiei;
* are un copil care beneficiază sau a beneficiat de o măsură de protecţie specială pentru motive imputabile părinţilor, cum ar fi abuzul, neglijarea sau orice formă de violenţă exercitate asupra copilului, cerşetoria etc.;
* a depus cerere de eliberare a atestatului de adoptator/familie adoptatoare, cu excepţia situaţiei în care persoana sau familia face parte din familia extinsă;
* locuieşte în fapt sau locuieşte şi se gospodăreşte împreună cu părinţii copilului/copiilor pentru care urmează să se aplice măsura plasamentului, cu excepţia situaţiei în care mama este minoră, părinţii sunt persoane cu dizabilităţi sau suferă de boli psihice;
* a fost asistent maternal şi i s-a retras atestatul din motive imputabile lui;
* exercită temporar autoritatea părintească cu privire la persoana copilului, pe durata lipsei părinţilor, conform prevederilor <LLNK 12004 272 11 202 105 41>art. 105 alin. (3) din Legea nr. 272/2004, republicată, cu modificările şi completările ulterioare.

 **Pentru copil/copii:**

* copie certificat de naștere și carte de identitate, după caz
* adeverință elev;
* caracterizare psihopedagogică;
* adeverință medicală în care să se menționeze greutate și înălțimea;
* copie certificat de încadrare în grad de handicap, dacă este cazul;
* declarația copilului care a împlinit vârsta de 10 ani.

 **Pentru familia naturală:**

* declarația părinților privind acordul pentru stabilirea plasamentului;
* copie buletine/cărți de identitate;
* copie sentință de divorț, dacă este cazul;
* copii certificate de naștere pentru frații copilului, dacă este cazul;
* adeverințe medicale pentru toți membrii familiei;
* adeverință teren agricol și venit impozabil, după caz;
* adeverință salariu, cupoane pensie;
* ancheta socială și planul de servicii (de la primăria de domiciliu) cu propunerea privind instituirea măsurii de plasament pentru copilul în cauză.

 În urma verificărilor în teren, asistentul social va întocmi următoarele documente:

* fișa de evaluare inițială;
* fișa de evaluare a nevoilor copilului;
* raport de anchetă psihosocială privind familia substitutivă;
* raport de anchetă socială cu propunerea de stabilire a plasamentului familial;
* plan individualizat de protecție.

          Măsura plasamentului familial se stabilește de către Comisia pentru Protecția Copilului Alba, în situația în care există acordul părinților.

     Măsura plasamentului familial se stabileşte de către instanţa judecătorească, la cererea DGASPC Alba, în situaţia în care nu există acordul părinţilor sau, după caz, al unuia dintre părinţi.

 Împrejurările care au stat la baza stabilirii măsurii de plasament familial vor fi verificate trimestrial sau ori de cate ori este nevoie de către managerul de caz/responsabilul de caz care are în evidenţă cazul. În scopul îndeplinirii acestei obligaţii, managerul de caz/responsabilul de caz se va deplasa trimestrial sau ori de cate ori este nevoie atât la domiciliul familiei substitutive, cât şi la domiciliul familiei naturale, pentru a constata dacă împrejurările s-au modificat şi pentru a reevalua situația ambelor familii.

      Pentru mai multe informaţii, persoanele interesate se pot **adresa Serviciului de intervenție în situații de abuz, neglijare, trafic, migrație, repatrieri, violență domestică și prevenirea marginalizării sociale** aflat în structura DGASPC Alba, Bulevardul 1 Decembrie 1918 nr. 68, tel: 0258 - 818 266, 0741 -818 074, int. 106.